als_Latn dik_Latn sag_Latn
“Shqipëria do të vazhdojë të jetë një aleat i vendosur dhe e gatëshme të punojë me shtetet që kanë ofruar të jenë “frameëork nations” dhe të ofrojnë personelin dhe formacionet më të mira për tu bërë pjesë e tyre, theksoi Ministrja Kodheli. Në të njëjtën linjë, Gjeneral Bazo u shpreh se “Shqipëria dhe Forcat e saj të Armatosura e kanë bërë zgjedhjen e tyre që kur vendosën t’i bashkohen botës së vlerave të hapësirës euroatlantike e për rrjedhojë do vazhdojnë të jetë kontribuese aktive në përjekjet e Aleancwës për tu përballur me sfidat e reja”.
Çështje të tjera të rëndësishme që kanë të bëjnë me problemet e sigurisë dhe mbrojtjes, duke nisur që nga përmbushja e objektivave dhe kapaciteteve të NATO-s, njohja me kapacitet që vendi ynë mund të vendosë në dispozicion të Aleancës apo edhe operacionet e saj si në Afganistan “Rezolutë Support Mission”, në operacionin KFOR në Kosovë e Bosnje ishin cështje për të cilat bashkëbiseduesit diskutuan e shkëmbyen mendime.
Gjeneral Bradshaw nga ana e tij falenderoi për mikpritjen dhe diskutimin e frytshëm ndërkohë që vlerësoi kontributet e FARSH. Anfazhimi juaj në Resolute Support Mission (Afganistan) dhe KFOR (Kosovë) kanë qenë e janë të shkëlqyer dhe kontributi juaj në Forcën e Reagimit të NATO-s vitin e kaluar cmohet në mënyrë të vecantë, tha ai”.
Pas takimit me ministren e Mbrojtjes Kodheli, zëvendëskomandanti Suprem i Komandës së Aleancës për Europën, Gjeneral Sir Adrian Bradshaw dhe shefi i Shtabit të Përgjithshëm të FA, gjeneralmajor Jeronim Bazo dhanë një konferencë për shtyp.
Gjeneral Bradshaw vizitoi Tiranën më 26 dhe 27 Shkurt, gjatë së cilës u prit në takime të vecanta edhe nga zëvendëskryeministri Peleshi dhe Ministri i Jashtëm Bushati. Gjithashtu ai bëri një vizitë në batalionin e Forcave Speciale në Komandën e FT, Zall-Herr ku ju rezervua edhe një demonstrim për të cilin shprehu personelit të angazhuar vlerësimet maksimale.
Konferencë për shtyp dhënë nga zv.komandanti Suprem i Komandës së Aleancës për Europën, Gjeneral Sir Adrian Bradshaw dhe shefi i Shtabit të Përgjithshëm të FA-së, gjeneralmajor Jeronim Bazo
als_Latn als_Latn als_Latn als_Latn als_Latn als_Latn